A helyi önszerveződő közösségek pénzügyi támogatásának rendjéről


Abda község önkormányzat képviselő - testületének

7/2008. (III.27.) 
r e n d e l e t e
a helyi önszerveződő közösségek pénzügyi támogatásának rendjéről

(egységes szerkezetbe foglalva a 16/2010. (XI.12.) rendeletmódosítással)

Abda község Önkormányzata Képviselő-testülete – élve a Magyar Köztársaság Alkotmánya 44/A. § (2) bekezdésében kapott eredeti felhatalmazással –, figyelemmel a helyi önkormányzatokról szóló 1990. évi LXV. törvény (a továbbiakban: Ötv.) 8. § (5) bekezdésében valamint 16. § (1) bekezdésében foglaltakra – a helyi önszerveződő közösségek pénzügyi támogatásának rendjéről az alábbi rendeletet alkotja.

A rendelet célja, alapelvei

1. § Abda Önkormányzata Képviselő - testülete elismeri és támogatja azt a tevékenységet, amelyet a településen élő vagy dolgozó állampolgárok önszerveződő közösségei végeznek az önkormányzati feladatok megvalósítása, a polgárok közéletbe való bevonása, a település fejlesztése és szépítése, a környezetvédelem, az arra rászorulók támogatása, a kultúra és a hagyományok ápolása, a lakosság művelődése, oktatása, szórakozása, sportolása érdekében.

2. § (1)
 Az 1. §‑ban foglalt elvek megvalósítása érdekében a képviselő – testület - a település anyagi lehetőségeitől függően – pénzügyi támogatást nyújt a helyi önszerveződő közösségek részére, és az önszerveződő közösségek közötti esélyegyenlőség biztosítása érdekében bevezeti a pályázati rendszert, melynek feltételeit, az eljárás rendjét e rendeletében szabályozza.

3. § E rendelet alkalmazásában 
a) önszerveződő közösség az a bíróság által bejegyzett egyesület, alapítvány, amely az önkormányzat illetékességi területén bejegyzett székhellyel rendelkezik.
b) nem minősül önszerveződő közösségnek a politikai párt helyi szervezete.

(3) közérdekű feladatot lát el az olyan önszerveződő közösség, amely az önkormányzat Ötv.-ben vagy más törvényben meghatározott kötelező vagy önként vállalt feladatainak ellátásában vesz részt vagy azt segíti, illetőleg tevékenységével a polgárok helyi közéletbe való bevonását szolgálja.

A pályázatok benyújtása

4. § (1)
 Az önszerveződő közösségek pénzügyi támogatása (a továbbiakban: pénzügyi támogatás) iránti pályázatokat írásban, az 1. számú mellékletben szereplő Pályázati Adatlapon az Abda – Börcs - Ikrény Községek Körjegyzőségéhez kell benyújtani a következő évi költségvetési koncepció elkészítése határidejéig.
(2) A pályázathoz csatolni kell:
a) az önszerveződő közösség bíróság általi bejegyzéséről szóló végzést;
b) az önszerveződő közösség alapszabályát vagy működésének egyéb alapdokumentumát;
c) az önszerveződő közösség előző évi tevékenységéről szóló tájékoztatót, különös tekintettel a végzett feladatokra, elért eredményekre;
d) az önszerveződő közösség (vagy döntéshozó szerve) közgyűléséről, üléséről készült azon jegyzőkönyvet vagy határozati kivonatot, mely a pályázat benyújtására vonatkozó döntést és a megvalósítani kívánt célt tartalmazza.
e) az önszerveződő közösség által pályázott összeg felhasználásának tervezetét, a várható költségek szerint részletezve.

(3) Amennyiben az önszerveződő közösség korábban már részesült támogatásban, a (2) bekezdés a)–b) pontokban felsorolt dokumentumok benyújtása mellőzhető abban az esetben, ha az előző támogatás óta eltelt időszakban e dokumentumok tartalmát illető változás nem történt, erről a szervezet képviselője teljes bizonyító erejű magánokiratban nyilatkozhat.
(4) Az önszerveződő közösségek rendkívüli pénzügyi támogatása iránti pályázatokat a féléves költségvetési beszámoló elfogadását követően 30 napon belül kell az (1) bekezdés szerint benyújtani.

A beérkezett pályázatok véleményezése

5. § (1) A beérkezett pályázatokat – a pályázati határidő elteltét követő 15 napon belül – a Pénzügyi Bizottság megvizsgálja és indoklással ellátott javaslatot tesz a támogatás odaítélésére illetőleg annak összegére.

(2) A bizottság vizsgálata különösen arra terjed ki, hogy 
a) az önszerveződő közösség tevékenysége mennyiben közérdekű, illetőleg a támogatásban részesítendő célkitűzés a közjavát mennyiben szolgálja és szakmai szempontból mennyiben megvalósítható,
b) az önszerveződő közösség az előző évben kapott pénzügyi támogatással megfelelően elszámolt-e;
c) a támogatásban részesítendő cél megvalósításához – a támogatás esetleges összegét is figyelembe véve – rendelkezik-e a megfelelő pénzügyi és egyéb feltételekkel;
d) a támogatásban részesítendő cél megvalósítása igényli-e az önkormányzat egyéb támogatását;
e) a támogatásban részesítendő cél megvalósítása pénzügyi támogatás helyett támogatható-e más, alkalmasabb módon.

(3) A bizottság eljárása során köteles vizsgálni, hogy a pályázó pályázatához csatolta-e a 4. § (2) bekezdés szerinti mellékleteket. Amennyiben a pályázat benyújtása hiányosan történt, a pályázót írásban kell felhívni arra, hogy a felhívás kézbesítésétől számított 5 napon belül a hiányt pótolja. Azt a pályázatot, melynek kiegészítését a pályázó felhívás ellenére sem végzi el, elbírálás céljából nem lehet a képviselő - testület elé terjeszteni.

A pályázatok elbírálása

6. § (1) A bizottságok által véleményezett pályázatok képviselő-testület elé terjesztéséről a polgármester gondoskodik.

(2) Az előterjesztést úgy kell elkészíteni, hogy abból a képviselők számára világos legyen a pénzügyi bizottság véleménye és javaslata.

(3) A pénzügyi támogatások megállapítása során a képviselő-testület előnyben részesíti azt a közérdekű feladatot ellátó önszerveződő közösséget, amely az önkormányzat kötelező feladataiból részt vállal.
(4) A pályázatok elbírálása során a képviselő-testület dönthet úgy is, hogy pénzügyi támogatás helyett a kért támogatást más formában biztosítja, feltéve, hogy a támogatás más módja a pályázó által megjelölt cél megvalósításának támogatására alkalmas.

(5) A pályázatok elbírálásáról szóló döntést a képviselő-testület a pénzügyi bizottság 5. § (2) bekezdése szerinti döntését követően hozza meg. Amennyiben a pénzügyi bizottság döntése és a soron következő képviselő-testületi ülés közötti idő nem elegendő az előterjesztés szervezeti és működési szabályzat szerinti megfelelő előkészítésére, a döntéshozatalra az azt követő testületi ülésen kerül sor. 

(6) A képviselő - testület kedvező elbírálása esetén a pénzügyi támogatás megállapításáról szóló határozatban meg kell jelölni a támogatás felhasználásának végső időpontját, továbbá azt is, hogy a támogatás felhasználása milyen célra történhet. A támogatás felhasználására nyitva álló határidő lejártát követően a fel nem használt támogatás összegét a pályázó köteles visszafizetni. Erre, a megállapításról szóló határozatban a pályázó figyelmét fel kell hívni.

(7)
 A képviselő-testület gondoskodni köteles arról, hogy a megítélt támogatási összegek szerepeljenek a tárgyévi költségvetési rendeletben.

(8) A képviselő - testületi döntés, pályázókkal történő közléséről a polgármester gondoskodik.

7. § (1) A támogatásban részesülő önszerveződő közösség a kapott támogatást csak a képviselő-testület által meghatározott célra használhatja fel. A támogatás eltérő célra történő felhasználása csak akkor lehetséges, ha ehhez a képviselő-testület előzőleg –a pénzügyi bizottság véleményének kikérése után – hozzájárult.

8. § (1) Nem részesíthető pénzügyi támogatásban az az önszerveződő közösség
a) amely az előző évben kapott pénzügyi támogatással nem megfelelően és nem határidőre számolt el;
b) az előző évben kapott támogatást – a képviselő-testület előzetes hozzájárulása nélkül – a jóváhagyott céltól eltérően használta fel.

A támogatás kifizetése és felhasználásának elszámolása

9. §
 A képviselő - testület által megállapított pénzügyi támogatás kifizetéséről - a költségvetési rendelet kihirdetését követő 30 napon belül Abda-Börcs-Ikrény Községek Körjegyzősége a tárgyévre vonatkozó támogatási szerződést elkészíti. Az önkormányzat által megállapított támogatást, a támogatási szerződésben megállapított ütemezés szerint az önszerveződő közösség folyószámlájára történő átutalásról gondoskodik.

10. § (1)
 Az önszerveződő közösség a tárgyévben kapott pénzügyi támogatás felhasználásáról köteles elszámolni. E kötelezettségének a tárgyévet követő év február 01. napjáig írásban köteles eleget tenni.
(2) Az elszámolási kötelezettség a támogatás összegének felhasználásáról szóló bizonylatok másolatának benyújtásával teljesíthető.

(3)
 Az előző évi elszámolások elfogadásáról a képviselő-testület a benyújtást követő testületi ülésen dönt. A 9.§-ban foglalt támogatási szerződésben megállapított ütemezés szerinti átutalás feltétele az előző évi pénzügyi elszámolás e pont szerinti elfogadása.
Egyéb rendelkezések

11. § (1) Az önszerveződő közösségek részére megállapított pénzügyi támogatás összegét valamint annak célját az önkormányzat hivatalos lapjában az „Abdai Hír - Lapokban” közzé kell tenni.

(2) Ugyancsak közzé kell tenni azt, hogy a kapott támogatással az önszerveződő közösség e rendelet előírásainak megfelelően számolt-e el, s a felhasználás milyen célra történt.

(3) A közzétételről a polgármester gondoskodik. A közzététel határideje a 10. § (3) bekezdését szerinti döntést követően megjelenő lapszám.

A rendelet hatálybalépésére vonatkozó rendelkezések

12. § (1) E rendelet 2009. január 1-én lép hatályba.

(2) A rendeletben foglaltakat a már folyamatban kihirdetéséről az SZMSZ előírásai szerinti helyben szokásos módon a jegyző gondoskodik.

	Weller Tamás
	Szabó Zsolt    

	körjegyző 
	polgármester 

	
	


A rendelet kihirdetésre került:




Abdán, 2008. március 27-én.










Weller Tamás










   körjegyző

Melléklet a 7/2008. (III.27.) számú Önkormányzati rendelethez

Pályázati Adatlap 
az önszerveződő közösségek pénzügyi támogatása iránt

	Az önszerveződő közösség neve:


	

	Az önszerveződő közösség címe:


	

	A szervezet jogállása:


	

	Képviselőjének neve, címe:


	

	A bírósági bejegyzésről szóló végzés száma, kelte:


	

	A nyilvántartott tagok létszáma:


	

	Kért-e az előző évben pénzügyi támogatást? 


	

	Az előző évben kapott támogatás:

	

	A jelen pályázatban kért támogatás összege:


	

	A kért összeg tervezett felhasználása (célja):


	

	A tervezett cél megvalósításának egyéb (meglevő) forrásai:


	


A pályázathoz csatoljuk a következő mellékleteket (a nem kívánt rész törlendő):
a) a bíróság általi bejegyzéséről szóló végzés másolatát;

b) az alapszabály másolatát;

c) az előző évi tevékenységünkről szóló tájékoztatót, különös tekintettel a végzett feladatokra, elért eredményekre;
d) szervezetünk (vagy döntéshozó szerve) közgyűléséről, üléséről készült azon jegyzőkönyvet vagy határozati kivonatot, mely a pályázat benyújtására vonatkozó döntést és a megvalósítani kívánt célt tartalmazza; 
e) az általunk pályázott összeg felhasználásának tervezetét, a várható költségek szerint részletezve.

Kelt: .................................................

.................................................................

a szervezet képviselőjének aláírása

� Módosította a 16/2010. (XI.12.) önkormányzati rendelet 1.§-a. Hatályos: 2010.11.12-től.

� Amennyiben az önszerveződő közösség korábban már részesült támogatásban, a (2) bekezdés a)–b) pontokban felsorolt dokumentumok benyújtása mellőzhető abban az esetben, ha az előző támogatás óta eltelt időszakban e dokumentumok tartalmát illető változás nem történt.


� Amennyiben az önszerveződő közösség korábban már részesült támogatásban, a (2) bekezdés a)–b) pontokban felsorolt dokumentumok benyújtása mellőzhető abban az esetben, ha az előző támogatás óta eltelt időszakban e dokumentumok tartalmát illető változás nem történt.

